Trelis/gawiki huggingface dataset:
An Chreimil. Is í an Chreimil an daingean istigh i Moscó, ina bhfuil cónaí ar Uachtarán na Rúise. Is éard is bunús leis an bhfocal sin ná "Кремль" ("Kreml'") na Rúisise, a chiallaíonn "dúnfort", go háirithe dúnfort i gcroílár na cathrach. Bíonn "creimileanna", nó dúnfoirt den chineál seo, i seanchathracha Rúiseacha eile freisin, ach is í an Chreimil i Moscó an ceann a aithníonn na daoine lasmuigh den Rúis.
Stair.
Luadh an Chreimil i Moscó an chéad uair riamh i gcáipéis ón mbliain 1331. Roimhe sin, bhain na scríbhneoirí úsáid as an bhfocal "grad" - focal ón tSean-Slaivis Eaglasta a chiallaíonn "cathair", cosúil le "gorod" na Rúisise. Bhí dúnfort de chineál éigin ansin sa dóú haois déag, ar a laghad. 
Tá a fhios againn gur dhaingnigh agus gur fhairsingigh an Prionsa Yuri Dolgorukiy (nó "Seoirse Lámhfhada") an "grad" go mór sa bhliain 1156. D'ionsaigh na Mongólaigh Moscó sa bhliain 1237, agus chuir siad an dúnfort trí thine. 
San am sin, bhí na Rúisigh i dtuilleamaí adhmaid le tithe a thógáil, agus mar sin, bhí sé furasta an Chreimil a dhó. 
hAtógadh an Chreimil in athuair sa bhliain 1339, as dair.
Ba é Ivan Kalita ("Eoin an Spliúcháin"), prionsa Mhoscó, a thóg na chéad fhoirgnimh chloiche sa Chreimil sna 1320idí agus sna 1330idí.
Teileafón. Is gléas teileachumarsáide é an guthán nó teileafón nó fón, chun fuaim (caint ach go háirithe) a tharchur agus a ghlacadh, go hiondúil idir bheirt, nó níos mó, ag caint le chéile. Tá an gutháni measc na ngléasanna tí is coitianta sa domhan nua-aimseartha. Mar aon le sin, is ceann dos na huirlisí gnó is tábhachtaí ar domhan é. 
Sansaíocht.
Tagann an focal guthán ón nGréigis τηλέ (i bhfad) agus φωνή (guth), a úsáidtear.
Stair.
Fuair Alexander Graham Bell an phaitinn sa bhliain 1876 chun an ionstraim a fhorbairt. Leag sé síos bunús an teileafóin le glacadóir ionduchtaithe a cheap sé féin chun an fhuaim a chruthú, ceangailte le sreang le tarchuradóir carbóin de chuid Thomas Edison chun comhartha leictreach a chruthú ó fhuaim an ghutha.
Sa bhéalóg d'imbhuail creathanna na fuaime san aer le scannán anuas ar chiseal gráinníní carbóin, agus d'athraigh brú an scannáin friotaíocht an chisil seo chun sruth athraitheach leictreach a chruthú mar chomhartha na fuaime. Nuair a shroich an comhartha srutha seo an cluasán sa ghlacadóir, rith sé trí leictreamaighnéad, agus chrith a réimse athraitheach seo scannán, rud a chruthaigh fuaimthonn, díreach i bpas leis an gcomhartha, agus mar sin díreach i bpas le bunfhuaim an ghutha a labhair isteach sa bhéalóg thosaigh. 
De réir a chéile tugadh isteach athchraoltóirí (aimplitheoirí, i ndáiríre) chun cur leis an gcomhartha ar an tsreang agus glaonna thar chianfhaid a chur ar fáil.
Teicneolaíocht inniu.
I láthair na huaire, ar cheangail raidió le satailítí agus naisc le micreathonnta, seachas sreanga, a bhíonn córais teileafóin bunaithe den chuid is mó. Teileafóin sho-ghluaiste nó iniompartha is ea iad. 
Bunús eile leis na córais nua-aoiseacha is ea na córais ríomhaire chun glaonna a ródú go huathoibríoch. Anois bíonn na hionstraimí teileafóin leictreonach, le heochaircheap in ionad diaile, agus tréithe cliste, bunaithe ar ríomhairí is cuimhní digiteacha, cosúil le liosta uimhreacha na ngnáthghlaonna, glaoch ar ais ar an uimhir is déanaí, ceangal leis an Idirlíon, físteileafóin, is tréithe ilmheáin eile.
Goldfrapp. Is banna ceoil leictreonach ón mBreatain iad Goldfrapp. Bhunaigh Alison Goldfrapp (príomhamhránaí/sintéiseoir) agus Will Gregory (sintéiseoir) an banna i Londain Shasana sa bhliain 1999. 
Stair.
Tháinig cáil ar Alison Goldfrapp i dtosach báire ag tús na nóchaidí mar aoi-amhránaí leis na healaíontóirí leictreonacha Tricky agus Orbital. Cuireadh an cumadóir Will Gregory in aithne di i 1999 agus d'airigh an bheirt acu go bhféadfadh siad oibriú le chéile. Bhunaigh siad banna ansin ag úsáid sloinne Alison mar ainm dó.
Fantasia (scannán). Scannán de chuid Disney ón bhliain 1940 is ea Fantasia. Ba é an 3ú scannán beochana fada ó Disney. Joe Grant agus Dick Huemer a stiúir. Ghlac Leopold Stokowski, Deems Taylor, an Philadelphia Orchestra, agus Walt Disney páirt ann, gan trácht ar breis is 1,000 ealaíontóir agus teicneoir. Tá níos mó ná 500 carachtar bheoite sa scannán. Áirítear "Fantasia" ar mhórscannáin an 20ú céad.
Dumbo. Scannán de chuid Disney ón bhliain 1941 is ea Dumbo. Ghlac Edward Brophy, Herman Bing, Margaret Wright, Sterling Holloway agus Cliff Edwards. Tá sé bunaithe ar an leabhar le Helen Aberson agus Harold Perl. 
Naisc sheachtracha.
Dumbo ar IMDB
Amedeo Avogadro. Eolaí Iodálach ab ea Lorenzo Romano Amedeo Carlo Avogadro, Cunta Quaregna agus Cerreto, ar a dtugtar Amedeo Avogadro, a rugadh i Torino ar 9 Lúnasa 1776, agus a d’éag ar 9 Iúil, 1856. Tugadh suntas dó as a obair mhór ar son na teoirice móilíní, ar a dtugtar dlí Avogadro anois, a deir go mbíonn an líon céanna móilíní ag toirteanna comhionanna de gháis sna tosca teochta agus brú céanna. In ómós dó, tugtar tairiseach Avogadro ar cheann de na bunaonaid (adamh, móilíní, iain nó cáithníní eile) in 1 mhóilín de shubstaint, 6.02214076 × 1023, ceann de na seacht mbunaonad SI agus arna léiriú ag NA.
Beathaisnéis.
Rugadh Amedeo Avogadro i Torino do theaghlach uasal de Ríocht na Sairdíne (atá mar chuid den Iodáil anois) sa bhliain 1776. Bhain sé céim amach sa dlí Canóna ag aois a fiche agus thosaigh sé i mbun oibre. Go luath ina dhiaidh sin, thiomnaigh sé é féin don fhisic agus don mhatamaitic (ar a tugadh "an fhealsúnacht dhearfach", ag an am sin), agus sa bhliain 1809 chuaigh sé ag múineadh le múinteoireacht; theagasc sé an fhisic agus an mhatamaitic i liceo (ardscoil) i Vercelli, áit a raibh cónaí ar a mhuintir agus a raibh maoin éigin acu.
Sa bhliain 1811, d’fhoilsigh sé alt leis an teideal "Essai d’une manière de déterminer les maise gaolta des molécules élémentaires des corps, et les comhréireanna selon lesquelles elles entrent dans ces combinaisons" ("Aiste ar bhealach chun maiseanna coibhneasta mhóilíní bhunúsacha de réada a chinneadh agus na comhréireanna trína dtéann siad isteach sna cuingreacha seo"), ina bhfuil hipitéis Avogadro luaite ann. Chuir Avogadro an aiste seo faoi bhráid an Journal de Physique, de Chimie et d'Histoire naturelle de Physique de chuid Jean-Claude Delamétherie, ("Iris na Fisice, na Ceimice agus Stair an Dúlra").
Sa bhliain 1820, rinneadh ollamh fisice de in Ollscoil Torino. Bhí Torino anois mar phríomhchathair Ríocht na Sairdíne de chuid na Saváí a bhí athchóirithe faoi Victor Emmanuel I. Bhí Avogadro gníomhach i ngluaiseacht réabhlóideach an Mhárta 1821. Mar thoradh air sin, chaill sé a ollúnacht sa bhliain 1823 (nó, mar a dhearbhaigh an ollscoil go hoifigiúil, bhí sé " an-sásta ligean don eolaí spéisiúil seo scíth a ligean ó dhualgais throm teagaisc, d’fhonn a bheith in ann aird níos fearr a thabhairt ar a chuid taighde ").
Faoi dheireadh, dheonaigh an Rí Carlo Alberto di Savoia Bunreacht (Statuto Albertino) do Ríocht na Sairdíne sa bhliain 1848. I bhfad roimhe seo, fuair Avogadro cuireadh chun filleadh ar ais ón ollscoil i Torino sa bhliain 1833, áit ar theagasc sé ar feadh fiche bliain eile.
Níl mórán ar eolas faoi shaol príobháideach Avogadro, ar cosúil go raibh sé stuama agus cráifeach. Phós sé Felicita Mazzé agus bhí seisear clainne acu.
Bhí poist ag Avogadro ag déileáil le staitisticí, meitéareolaíocht, agus meáchain agus tomhais (thug sé an córas méadrach isteach i bPiedmont) agus bhí sé ina bhall den Reale Concilio Superiore sulla Pubblica Istruzione) An Chomhairle Uachtarach Ríoga um Threoir Poiblí).
D’éag sé ar an 9ú Iúil, 1856.
Bambi. Scannán de chuid Disney ón bhliain 1942 is ea Bambi. Ghlac Bobby Stewart, Donnie Dunagan, Hardie Albright, John Sutherland, Paula Winslowe, Peter Behn, Tim Davis, Sam Edwards, Cammie King, Will Wright, Ann Gillis, agus Sterling Holloway páirt ann. Tá sé bunaithe ar an leabhar "Bambi, A Life in the Woods" le Felix Salten. Eisíodh scannán leantach "Bambi II", mar fhíseán, i mí Feabhra 2006.
Irelande Douze Pointe. Ba é Irelande Douze Pointe (Irlande Douze Points) an t-amhrán a bhí á chanadh ar son na hÉireann i gComórtas Amhránaíochta na hEoraifíse i 2008. Chan an puipéad Dustin Turcaí an t-amhrán. 
Rinneadh go leor cáineadh ar an amhrán toisc go raibh puipéad ag canadh in áit duine. Ach ina ainneoin sin, bhí na geallghlacadóirí ag tabhairt corrlach 5-1 air ag an am.
Rnne an slua faíreach faoi ar 20 Bealtaine 2008.
Toradh.
Chan Dustin an t-amhrán i mBéalgrád ar 20 Bealtaine 2008, sa chomórtas leathcheannais. Ach theip ar an amhrán cáiliú don chomórtas ceannais.
Ian. Is éard is ian (ón tSean Ghreigis "ἰόν" = "rud a théann") ann ná adamh nó móilín a chaill nó a ghnóthaigh fiúsleictreon amháin nó níos mó, agus fágtar an t-adamh nó an móilín luchtaithe dá réir sin.
Glaoitear ainian ar ian le lucht diúltach ("ian diúltach"), nuair atá níos mó leictreon ná prótón aige in a núicléas.
Os a choinne sin, glaoitear caitian
ar ian le lucht deimhneach ("ian deimhneach"), nuair atá níos lú leictreon ná prótón aige in a núicléas.
Déantar idirdhealú idir iain aonadamhacha, a bhíonn comhdhéanta d'adamh amháin (m.sh. Cl -, Na+, Fe2+...) agus na hiain pholadhamhacha (m.sh. SO42 -, NO3 -...) a bhíonn comhdhéanta de níos mó ná adamh amháin. 
Déanmhaíocht.
Déanmhaíocht ian aonadamhach agus poladmhach.
Is minic a cumtar iain aonadamhacha agus/nó iain pholadhamhacha nuair a nascann iain eiliminteacha lena chéile, a leithéid agus H+ le móilíní neodracha, nó nuair a gnóthaítear iain eiliminteacha ó mhóilíní neodracha 
Sampla den tsaghas seo is ea an ian amóiniam NH4+ , a 
chruthaíonn amóinia NH3 nuair a ghlacann sí prótón, H+.
Tá an méid chéanna prótón (H+) agus go bunúsach an chumraíocht chéanna freisin acu, cé go bhfuil prótónuimhireacha difriúla acu. 
Tá an prótón sa bhreis (H+) agus ní an suimiú nó an dealú leictreon freagracht as an lucht. 
Tá an t-idirdhealú seo idir leictreon a bhaint ón móilín iomlán tábhachtach i gcórais mhóra
mar go hiondúil chruthaítear iain a bhíonn níos seasmhaí le leictreonscealla comhlánaithe.
Mar shampla níl NH3+ seasmhach, toisc go bhfuil fiús-sceall neamhiomlán ag timpeallú nítrigin agus de réir sin is ianfhréamh é.
Johann Bayer. Réalteolaí agus dlíodóir Gearmánach ab ea Johann Bayer (1572 – 7 Márta 1625). Rugadh i Rain na Baváire é. Rinne sé staidéar ar an bhfealsúnacht in Ingolstadt i 1592, agus tar éis a chuid staidéir ansin chuaigh sé go Augsburg agus thosaigh sé ag obair mar dhlíodóir. Chuir sé suim sa réalteolaíocht in Augsburg. Ba spéis leis an tseandálaíocht freisin.
Sheol sé a réaltatlas, "Uranometria", sa bhliain 1603.
William Thomson. Ba fisiceoir matamaiticiúil agus innealtóir Éireannach é William Thomson, nó an Tiarna Kelvin, an 1ú Barún Kelvin, OM, GCVO, PC, PRS, FRSE, (26 Meitheamh 1824 – 17 Nollaig 1907) a saolaíodh i mBéal Feirste. 
Chuir Thomson go mór le tógáil na fisice mar disciplín. Bhí ról lárnach aige in aontú na heolaíochta sa chéad sin trí gach athrú fisiciúil a shamhlú mar fheiniméan a raibh baint éigin aige le fuinneamh. Fathach ab ea Thompson i bhfisic an chéid sin, díreach mar a bhí Newton sa 17ú céad agus Einstein sa 20ú céad.
Chabhraigh Thomson le bunú na fisice nua-aoisí, shaothraigh dara dlí na teirmidinimice, an dearbhscála teochta (in aonaid atá ainmnithe as: ceilviní), agus teoiric dhinimiciúil an teasa. D'fhorbair sé anailís mhatamaiticiúil an leictreachais, an mhaighnéadais, is na hidridinimice.
Scála teochta Kelvin.
Tá a ainm i mbéal an phobail toisc gurb é a d'fhorbair an scála Kelvin le haghaidh na dearbhtheochta a thomhais. 
Bhronnadh an gradam Barún air as ucht a mhórghníomhartha. 
Tá "Kelvin" díorthaithe ó ainm Abhainn Cheilbhinn, a tharshreabhann Ollscoil Glaschú na hAlban. 
Aireagáin eile.
Leag Thomson bunús faoi theoiric leictreamaighnéadach an tsolais. Rinne sé cinneadh ar aois gheofhisiciúil an Domhain.
Bhí Thomson gníomhach i dteileagrafaíocht faoin muir, rinne fionnachtana le húsáid na gcáblaí faoin muir, chabhraigh leis an mBreatain ionad róchéimiúil a bhaint amach i gcumarsáid dhomhanda sa 19ú céad. 
Saol.
Rinne sé obair thábhachtach in Ollscoil Ghlaschú agus é ag plé le anailís mhatamaiticiúil ar leictreachas agus teirmidinimic. 
Tharraing a shaol mar aireagóir clú dó agus a d'fhág é ina dhuine saibhir laochmhar agus onórach.
The Stone Roses. Is grúpa rac-cheoil mór le rá as Manchain, Sasana é The Stone Roses, a bhain cáil idirnáisiúnta amach sa bhliain 1989. 
Luaitear an t-albam "The Stone Roses" go minic nuair a phléitear na ceirníní is fearr riamh. Feictear orthu inniu mar cheannródaithe, os rud é go raibh siad ar cheann de na racghrúpaí neamhspleácha (nó "indie", mar a tugtar air as Béarla) ba mhó a tháinig as an gcathair siúd ag deireadh na hochtóidí agus tús na nóchaidí.
Cé go raibh meas mór tuillte acu leis an céad albam, bhí fadhbanna acu le conarthaí ceoil ina dhiaidh sin agus chuir siad cúig bliana amú sular scaoil siad an dara cheann. Cuireadh deireadh leo go hoifigiúil tar éis seó lag míchlúiteach ag an bhFéile Reading sa bhliain 1996.
Tháinig bunbhaill an ghrúpa le chéile in athuair sa bhliain 2011 agus d'imigh siad amach ar chamchuairt sa bhliain 2012.
Iasc Troda Siamach. Bíonn móréilimh ar an speiceas an tIasc Troda Siamachan ("Betta splendens") i measc iad siúd a chothaíonn umair iasc teochreasa mar bhealach caitheamh aimsire.
Is í abhainn an Mekong in oirdheisceart na hÁise a áit dúchais agus tá an t-ainm 'pla-cad' (" an t-iasc a chailgeann") tugtha dó i dTéalainnis).
Fásann B. splendens de ghnáth chomh fada le 6.0 cm (~ 2.3 in), ach is féidir le cineál áirithe díobh 8.0 cm (3.5 in.) a shroisint. Ar na mallaibh, bhí póraitheoirí in ann "Betta splendens ollmhór" a chruthú, a bhí níos fuide ná 8.0 cm (3.5 in.), a gcead do ghéinte sóite a ionramháil.
Is ball iad na Betta den fhine Osphronemidae (nó Gourami mar is fearr aithne orthu) agus den ord Perciformes, ach a bhí trath aicmithe mar chuid den fhine Anabantidae. Cé go bhfuil beagnach 50 cineál Betta ar fáil, bíonn móréilimh ar B. splendens, ach go háirithe sna Stáit Aontaithe.
Łukasz Fabiański. Is imreoir sacair Polannach é Łukasz Marek Fabiański a rugadh ar an 18 Aibreán 1985 in Kostrzyn nad Odrą.
Jon Tester. Is é Jon Tester (rugadh ar 21 Lúnasa 1956) seanadóir Stát Aontaithe Mheiriceá sinsearach ó Montana. Is ball den Pháirtí Daonlathach é. Toghadh ar dtús go dtí Seanad Stát Aontaithe Mheiriceá é sa bhliain 2006; roimhe sín bhí sé ina uachtarán ar Sheanad Stáit Montana.
Rugadh in Havre, Montana, é.
Chordata. Is fíleam ainmhithe iad na Chordata (Gréigis: χορδωτά, khordota “le téad”) le nótacorda, néarthéad droma folamh, scoilteanna faraingeacha, endostíl, agus eireaball iar-anasach ar feadh cuid dá saolré ar a laghad. Ar bhonn tacsanomaíoch, áirítear san fhíleam an fo-fhíleam Vertebrata, lena n-áirítear mamaigh, éisc, amfaibiaigh, reiptílí agus éin; Tunicata, lena n-áirítear Salpidae agus Ascidiacea (Gaeilge: ascaidí); agus Cephalochordata, a chuimsíonn na hamfaibhioraigh (ar a dtugtar “lansógaigh” freisin). Tá baill den fhíleam Chordata siméadrach déthaobhach, bíonn céalóm agus córas imshruthaithe acu, agus 
léiríonn siad deighilt mheitiméireach.
Cuirtear Hemichordata ar aghaidh mar an ceathrú fofhíleam de chuid na gcordach, lena n-áirítear na Enteropneusta nó na péisteanna dearcáin, ach anois caitear leis de ghnáth mar fhíleam ar leith. Eisean chomh maith leis an bhfíleam Echinodermata, lena n-áirítear crosóga mara, cuáin mhara, súmairí mhara agus a bhfine, is ea gaolta is gaire na gCordach. Tá Cordaigh phrimitíbheacha, ó chomh luath leis an Tréimhse Chaimbriach, ar eolas againn. 
Is grúpa ilghnéitheach é Chordata, atá oiriúnithe do líon mór nideog éiceolaíochta agus a rinne, i rith stair na héabhlóide, oiriúnuithe iontach, go háirithe chuig thimpeallachta agus atmaisféir an Domhain, ach chomh maith leis sin chuig timpeallachta uiscíochta nó amfaibiaigh. Thaispeáin na cordaigh go bhfuil cumas iontach acu le haghaidh féinrialúcháin agus eagrúcháin inmheánaigh, is féidir roinnt acu, mar shampla éin agus mamaigh, teocht an choirp a ardú agus a choinneáil tairiseach. Chuir na fachtóirí seo agus eile le haimpléiseachta an ghrúpa, a lig dóibh rialú níos a chur i bhfeidhm ar a gcuid imoibrithe meitibileach agus córais chasta neirbhísigh a fhorbairt.
Aicmiú.
Tacsanomaíocht.
Tógadh an scéimire seo a leanas as an tríú eagrán den leabhar "Vertebrate Palaeontology". Ach é a bheith struchtúrtha ar bhealach a thaispeánann na gaolta éabhlóideacha (cosúil le cladagram (""cladogram" sa Bhéarla"), coimeádtar ranganna traidisiúnta a bhí in úsáid i dtacsanamaíocht Linnaeaus.
Fíligineacht.
Nóta: Tugann na línte le fios an bealach gur dóigh a théann na gaolta éabhlóide, san áireamh tá tacsóin marbh, curtha in iúl le mhiodóg.
Bunús.
Ní heol dúinn faoi láthair cad é bunús na gCordach. B'iad éisc laghdaithe nó eiseamail lansógaigh na céad cordach so-aitheanta ón Tréimhse Chaimbriach.
Is í an tuairimíocht is mó faoi bhunús na gCordach ná gurb í líne an oiriúnaithe is fearr dóibh ná ceann nó dhó de na catagóirí seo a leanas:
B'fhéidir gur tháinig righneas an nótacorda chun cinn, ar an gcéid ásc, le haghaidh éifeachtúlachta crapadh matánach snámha a athrú (i gluaiseachtaí S-chruthach)
I bhfoclaibh eile, le haghaidh na colainne a lúbadh, caithfidh struchtúr righin dolúbtha a bheith ag meatán le tarraingt in aghaidh, agus is é an nótacorda san lúththréimhse an phríomhthréith. Ceal struchtúír righin dolúbtha, is é an toradh a bhéas ar chrapadh matánach ná ciorrú an ainmhí agus ní gluaisne iarbhír go bhféadfaí an t-ainmhí snámh.
Mark Pryor. Is polaiteoir Meiriceánach é Mark Pryor (r. 10 Eanáir 1963). Bhí sé ina bhall de Sheanad Stáit Aontaithe Mheiriceá ó Arkansas ó 2003 go 2015. Is ball den Páirtí Daonlathach é. Toghadh ar dtús go dtí an Seanad Stáit Aontaithe Mheiriceá i 2003. Bhí sé ina bhall de Teach na nIonadaithe Arkansas ó 1991 go 1994 agus ina Ard-Aighne ar Arkansas ó 1999 go 2013. Ba é David Pryor, gobharnóir agus seanadóir SA ar son Arkansas, a athair.
Rugadh in Fayetteville, Arkansas é.
The Beach Boys. Racghrúpa Meiriceánach é The Beach Boys. Bunaithe sa bhliain 1961, thuill siad cáil agus rath le dlútharmóiní agus liricí a rinne cur síos ar chultúr na n-óg i gCalifornia sna laethanta seo - tonnmharcaíocht, cailíní agus carranna.
Ar dtús, bhí an banna comhdhéanta de Brian Wilson (amhránaí, ceoltóir, cumadóir), a dheartháireacha Carl agus Dennis, a gcol ceathrair Mike Love agus cara leo Al Jardine. B'é an príomh-chúigréad seo, in éineacht le David Marks agus Bruce Johnston, a bhí glactha isteach sa Rock and Roll Hall of Fame sa bhliain 1988.
Animorphs. Leabhair ficsin eolaíochta le K.A. Applegate is ea Animorphs. Is é Jake an príomhcharachtar sna leabhair.
Máire Ní Chochláinn. Is polaiteoir Éireannach de chuid an pháirtí Fianna Fáil í Máire Ní Chochláinn (Béarla: "Mary Coughlan", a rugadh ar an 28 Bealtaine sa bhliain 1965). Ba Theachta Dála í, agus roghnaíodh í mar Thánaiste ar an 7 Bealtaine 2008 i gcomh-aireacht Bhriain Uí Chomhain.
Rugadh i nDún na nGall í. Ba Theachta Dála de chuid Fhianna Fáil é a h-athair, Cathal Coughlan.
Jake (Animorphs). Carachtar ficseanúil óna leabhair Animorphs is ea Jake Berenson.
Máire Ní Ainifín. Is ball d'Fhianna Fáil agus iar-Theachta Dála í Máire Ní Ainifín (i mBéarla "Mary Hanafin"). Ba mhúinteoir í. Tá idir Ghaeilge agus Bhéarla aici. Iníon í le Des Hanafin nach maireann.
Tá Ní Ainifín ag seasamh san Olltoghchán 2016.
Dàibhidh Camshron. Is polaiteoir Briotanach é Dàibhidh Camshron nó David Cameron), a rugadh ar an 9 Deireadh Fómhair 1966. Tá sé ag feidhmiú mar Rúnaí Gnóthaí Eachtracha ó 2023 i leith. Roimhe sin bhí sé ina Phríomh-Aire ar an Ríocht Aontaithe ó 2010 go 2016, ina Cheannaire ar an bPáirtí Coimeádach ó 2005 go 2016, agus ina Cheannaire ar an bhFreasúra ó 2005 go 2010, chomh maith le bheith ina Fheisire Parlaiminte (FP) do Witney ó 2001 go 2016. Aithníonn sé mar choimeádach aon-náisiúin, agus bhí baint aige le beartais liobrálacha ó thaobh na heacnamaíochta de agus le beartais liobrálacha sóisialta araon. 
Saol.
Óige.
Rugadh David William Donald Cameron ar an 9 Deireadh Fómhair 1966 i Londain. Tógadh i bPeasemore i mBerkshire é. Ba iad Ian Donald Cameron agus Mary Fleur Mount a thuismitheoirí. D'fhreastail sé ar Ollscoil Átha na nDamh (Béarla: "Oxford University") agus chuaigh leis an bpolaitíocht.
Polaitíocht.
Toghadh mar bhall de pharlaimint na Ríochta Aontaithe é sa bhliain 2001. Tháinig sé i gcomharbas ar Michael Howard mar cheannaire an Pháirtí Choimeádaigh sa bhliain 2005. 
Tar éis an toghcháin náisiúnta sa bhliain 2010, chuir na Coimeádaigh agus an Páirtí Daonlathach Liobrálach (a bhí faoi cheannas Nick Clegg) comhrialtas ar bun. Ar an 11 Mí na Bealtaine 2010, ceapadh Dàibhidh Camshron mar phríomh-aire na tíre. Ceapadh Clegg mar leas-phríomh-aire.
2011. Thug Dàibhidh cúnamh do na reibiliúnaigh Libiacha. Dúirt Barack Obama ar an 7 Márta 2016 go raibh praiseach d'obair i Libia, agus chuir sé cuid den locht ar Dhàibhidh Camshron.
Tar éis an toghcháin náisiúnta ar an 8 Bealtaine 2015, bhí an bua ag na Coimeádaigh, gan an Páirtí Daonlathach Liobrálach, faoi cheannas Dàibhidh Camshron.
Breatimeacht.
De bharr reifreann a reáchtáladh ar an 23 Meitheamh 2016 agus inar vótáil 51.9% díobh siúd a chaith vóta ann i bhfách le himeacht as an AE, bhí rún ag rialtas na Breataine tús a chur le himeacht na tíre as an AE.   
D'éirigh Dàibhidh as príomh-aireacht na tíre i mí Lúnasa 2016 tar éis do mhuintir na Breataine cúl a thabhairt don Aontas Eorpach.
Gnó.
Sa bhliain 2016, chuaigh Dàibhidh i mbun gnó mar 'sainchomhairleoir bainistíochta'. Ní raibh sé saor ó locht maidir leis an gconspóid 'Greensill' a bhliain 2021. Bhí sé ag stocaireacht ar pholaiteoirí i Westminster agus ag cur tionscadail éagsúla faoina mbráid. Chuaigh an ciste infheistíochta Greensill i mbá in 2021.
Colin Farrell. Is aisteoir Éireannach é Colin James Farrell (31 Bealtaine 1976 a rugadh é) a bhfuil an-cháil bainte amach aige sna scannáin i Meiriceá. Tógadh é i gCaisleán Cnucha, i mBaile Átha Cliath, ar 31 Bealtaine 1976.
Batt O'Keeffe. Iarpholaiteoir de chuid Fhianna Fáil é "Batt" (Bartholomew) O'Keeffe ("Parthalán Ó Caoimh" as Gaeilge) a rugadh ar 2 Aibreán 1945. Ba Teachta Dála é ar son Iar-Thuaisceart Chorcaí agus IarAire Fiontar, Trádála agus Fostaíochta i rialtas na hÉireann, tar éis dó teacht i gcomharbacht ar Máire Ní Chochláinn.
Joe Duffy. Láithreoir Éireannach é Joe Duffy, a rugadh i mBaile Formaid, Baile Átha Cliath sa bhliain 1956. Tá sé ina chónaí i gCluain Tarbh anois.
Nuair a bhí sé óg, bhí an-suim aige sa Chumann Lúthchlas Gael. Thosaigh sé ag staidéar ceartas sóisialta ag Coláiste na Tríonóide, Baile Átha Cliath sa bhliain 1977. Agus é ag freastal ar an gcoláiste, toghadh é ina uachtarán ar Aontas na Mac Léinn in Éirinn sa bhliain 1979. Ghlac sé post mar oifigeach promhaidh sa bhliain 1982.
Sa lá atá inniu ann, tá sé ina láithreoir ar "Liveline", clár raidió de chuid RTÉ, a chraoltar gach lá den tseachtain idir 13:45 agus 15:00. Is é Al Pacino an t-aisteoir is fearr leis. Is breá leis a bheith ag péinteáil, rud a dhéanann sé gach lá. Bhuaigh sé an Gradam Jacobs sa bhliain 1992, mar aitheantas ar an obair a rinne sé ar chlár Gay Byrne.
Ronan O'Gara. Imreoir rugbaí Éireannach is ea Ronan John Ross O'Gara (rugadh é ar an 7 Márta, 1977 i San Diego, California). D'imir sé mar leathchúlaí amuigh le Cúige Mumhan, foireann na hÉireann, agus foireann na "British and Irish Lions".
Chuaigh sé ar scoil i gColáiste na Toirbhirte i gCorcaigh. D'imir sé le Cork Constitiution.
Bhuaigh O'Gara Corn na hEorpa le Mumhan sna blianta 2006 agus 2008.
Andrew Trimble. Imreoir rugbaí is ea Andrew David Trimble a rugadh i gCúil Raithin, Contae Dhoire ar 20 Deireadh Fómhair, 1984. Imríonn sé le Cúige Uladh agus foireann náisiúnta na hÉireann.